વિશ્વ પર્યાવરણ દિવસના અવસર પર ક્રિકેટ લીઝેન્ડ સચિન તેંડુલકર , સ્ટાર પ્લેયર રોહિત શર્મા અને અજિંક્ય રહાણેએ વૃક્ષ વાવીને દુનિયાને પર્યાવરણને બચાવવાનો સંદેશ આપ્યો હતો . સચિન , રોહિત , રહાણેના વખાણ કરતા કેન્દ્રીય મંત્રી પ્રકાશ જાવડેકરે જણાવ્યું કે તેઓ યુવાનો અને બાળકોનો નવો અને સુંદર સંદેશ આપશે . મને આનંદ છે કે ક્રિકેટના આ સ્ટાર્સ સરકાર તરફથી ચલાવવામાં આવી રહેલ પર્યાવરણના અભિયાન સાથે જોડાયા છે . આ અવસરે સચિન તેંડુલકર લીલા રંગની ટી - શર્ટ પહેરેલા દેખાયા , તેમને જોઇને લોકો ઘણા ખુશ દેખાયા . સચિને પોતાના પહેરવેશથી પણ લોકોને હરિયાળીને બચાવવાનો સંદેશ આપ્યો . આ સુંદર ઇવેંટની તસવીર રહાણેએ પોતાના ઓફિશિયલ ફેસબુક વોલ પર પોસ્ટ કરી છે . રોહિત શર્માએ જણાવ્યું કે હું યુવાનોને અપીલ કરીશ કે તેઓ આ અભિયાનમાં સમર્થન આપે કારણ કે દેશને આગળ લઇ જવાની જવાબદારી યુવાનોની છે . આવો આપ પણ જુઓ નીચે આપેલ તસવીરોમાં સચિનનું હરિયાળુ અભિયાન . . .